Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Olemme tutkineet Ruutin kirjaa jo melkein kaksi kuukautta.
Ruutin kirjaa voidaan kutsua toisinkin.
Olen jättänyt asian kertomisen tähän viimeiseen opetustuokioon.
Ruutin kirjaa ei kutsuta juutalaisuudessa kirjaksi -
vaan Ruutin megillaksi, Ruutin kirjakääröksi.
Megilla tulee sanasta kääriä.
Megilla tarkoittaa muutakin.
Se tarkoittaa myös paljastamista.
Raamatun kirjoilla, joita kutsutaan nimellä megilla, -
on tavallisesti merkitystä lopun aikojen kannalta.
Ne eivät käsittele pelkästään menneisyyttä, -
vaikka senkin tietäminen on tärkeää.
Ruutin kirjaa kutsutaan kirjakääröksi, -
koska se kertoo tärkeitä asioita lopun ajoista.
Lopun ajoilla tarkoitan Messiaan aikoja.
Olen sanonut useaan otteeseen, -
että Ruutin kirjalla on messiaaninen sanoma.
Se kertoo jotain Messiaan persoonasta ja työstä.
Otetaan esille Ruutin kirjan luku 4.
Päähenkilönä Ruutin kirjassa on Ruut.
Toisena tulee Booas, joka toimi sukulunastajana -
ja hankki perillisen vainajan nimelle.
Vainajan nimen säilyttäminen tai nostaminen (engl. käännös) -
viittaa ylösnousemukseen.
Miksi vainajan nimen "nostamista" korostetaan?
Siksi, että nähtäisiin lunastuksen ja ylösnousemuksen välinen yhteys.
Ikuisen elämän toivo merkitsee uskoa ylösnousemukseen.
Ilman ylösnousemusta ei ole ikuista elämää Jumalan valtakunnassa.
Ei ole toivoa autuaasta tulevaisuudesta Jumalan kanssa.
Ilman ylösnousemusta olisi vain tuomio ja ikuinen kadotus.
Lunastuksen ja ylösnousemuksen välillä on yhteys.
Vain ne antavat meille varmuuden pääsystä Jumalan valtakuntaan.
Keskitytään tässä viimeisessä opetuksessa Noomiin.
Vaikka hän ei ole kirjan päähenkilö, -
hän on valmentanut ja opetuslapseuttanut Ruutia.
Hän alkoi tehdä niin jo Mooabissa, ehkä tiedostamattaan.
Mutta Ruut oli uskon nainen.
Hän alkoi uskoa Israelin Jumalaan varmaankin Noomin vaikutuksesta.
Ruutilla ja Noomilla oli läheiset ja lämpimät välit.
Ruuthan sanoi: "Herra rangaiskoon minua nyt ja vasta, -
jos muu kuin kuolema erottaa meidät."
Hän on sitoutunut anoppiinsa Noomiin.
Syynä on se, että Ruut käsitti löytäneensä uskon Israelin Jumalaan -
Noomin välityksellä.
Noomin elämästä ja käytöksestä -
Ruut oppi jotain kuuliaisuudesta Jumalaa kohtaan.
On suuri siunaus oppia, mitä kuuliaisuus merkitsee.
Ruutkin alkoi elämään kuuliaisesti.
Hän ymmärsi oppineensa asian Noomilta.
Siksi Ruut oli hyvin kiitollinen.
Jatketaan Ruut 4:16:sta.
Seuraavissa jakeissa kerrotaan Noomin merkityksestä.
"Niin Noomi otti lapsen, pani sen helmaansa -
ja rupesi sen leomenet."
Monet tulkitsevat sanan tarkoittavan imettäjää.
Jumala voi tietysti tehdä mitä tahansa, -
mutta tiedämme, että kyseessä on vanhan Noomin pojanpoika.
Ei ole todennäköistä, että hän olisi ollut pojan imettäjä.
Täytyy katsoa heprean sanan merkitystä.
Omenet tulee heprean sanasta "uskoa" tai "valmentaa".
Se on lähellä nykyheprean käsitettä valmentajasta.
Valmentaja vahvistaa ihmisen uskoa.
Uudessa testamentissa on kreikaksi vastaava nimitys ohjaajalle.
Paavali sanoo Galatalaiskirjeestä, että Toora on kasvattajamme.
Noomi valmentaa ja kasvattaa hengellisesti -
Ruutin ja Booaksen poikaa.
Noomissa on nähtävissä muutos.
Palatessaan Beetlehemiin Noomi oli ollut masentunut ja katkera.
Hän oli katkera Jumalalle elämänsä asioista.
Hän sanoi: "Älkää kutsuko minua Noomiksi, kutsukaa minua Maaraksi, -
sillä Kaikkivaltias on antanut minulle paljon katkerata murhetta."
Mutta ei Herra ollut tehnyt Noomille pahaa, kuten tämä luuli.
Jumala oli sallinut onnettomuudet tottelemattomuuden seurauksena.
Jumala näytti Noomille, mitä tottelemattomuudesta seuraa.
Sen näyttäminen johtui rakkaudesta, -
koska se sai Noomin tekemään parannusta. Hän muuttui.
Lunastuksen kokeminen -
muuttaa ihmisen ajattelua ja käytöstä.
Ruut 4:16: -
"Niin Noomi otti lapsen, pani sen helmaansa [chek]..."
Chek voidaan kääntää sanalla "povi".
Sama sana on esimerkiksi "Aabrahamin helma" -ilmaisussa.
Chek viittaa myös sydämen laatuun.
Noomi halusi istuttaa pojankin sydämeen uskon.
Siksi Noomista tuli omenet, valmentaja tai kasvattaja.
Jae 17: "Ja naapurivaimot antoivat lapselle nimen, -
sanoen: 'Noomille on syntynyt poika'."
Vaikka kyseessä on lapsenlapsi, poika on Noomille läheinen.
"Ja he panivat hänen nimekseen Oobed.
Hänestä tuli Iisain, Daavidin isän, isä."
Sana oobed tarkoittaa työn tekemistä.
Se kertoo meille, että Jumala tekee tämän tapauksen kautta työtään.
Jumala toimii.
Jumala toteuttaa Oobedin kautta työtään.
Tästä työstä annetaan jo vihje.
Oobedista tuli nimittäin Iisain, Daavidin isän, isä.
Kyseessä on kolme sukupolvea.
Luku 3 merkitsee jonkin asian paljastamista.
Meille paljastetaan tässä -
yksi Raamatun sukutauluista.
Jae 18: -
"Tämä on Pereksen sukuluettelo: Perekselle syntyi Hesron.
Hesronille syntyi Raam, -
ja Raamille syntyi Amminadab.
Amminadabille syntyi Nahson, ja Nahsonille syntyi Salma.
Salmalle syntyi Booas, ja Booaalle syntyi Oobed.
Oobedille syntyi Iisai, ja Iisaille syntyi Daavid."
Tässä korostetaan Daavidia -
ja viitataan ennalta hyvin tärkeään asiaan.
Jumalan suunnitelman mukaan syntyy Daavid.
Kuningas Daavidin lisäksi on ajateltava Daavidin poikaa, -
ei Salomoa, vaan Messias Jeshuaa.
Haluan vielä lisätä erään seikan.
Ruutin kirjassa puhutaan perheestä, jota kohtasi tuomio, -
joka on esimakua tulevasta ikuisesta tuomiosta.
Ihminen on silloin Jumalan lupausten ulkopuolella.
Mutta koska yksi nainen, Ruut, kohtasi Israelin Jumalan -
ja löysi uskon ja kuuliaisuuden, kaikki muuttui.
Jumala alkoi toimia, ja lopulta syntyi Daavid.
Jumala teki Daavidin kanssa liiton 2. Sam. 7:ssä.
Liiton mukaan Daavidin poika istuisi hänen valtaistuimellaan ikuisesti.
Kaikki ovat samaa mieltä siitä, että Daavidin poika tarkoittaa Messiasta.
Luetaan uudelleen sukuluettelo jakeista 18-22: -
"Tämä on Pereksen sukuluettelo..."
Peres tuodaan tässä esiin tietystä syystä.
Hän oli Taamarin esikoispoika.
Taamar tuli raskaaksi jibbum-käskyn kautta.
Taamar otti käyttöön tämän 5. Moos. 25:ssä olevan käskyn.
Ruut 4:18: "Perekselle syntyi Hesron.
Hesronille syntyi Raam, ja Raamille syntyi Amminadab.
Amminadabille syntyi Nahson, ja Nahsonille syntyi Salma.
Salmalle syntyi Booas, ja Booaalle syntyi Oobed.
Oobedille syntyi Iisai, ja Iisaille syntyi Daavid."
Tuo kuulostaa varmaan tutulta.
Katsotaan Matteuksen evankeliumin alkua.
Ruutin kirja liittyy Matteukseen.
Ruutin kirjassa kerrotaan Messiaan evankeliumin perusta.
Ilman Ruutia tätä perustaa ei olisi syntynyt -
Jumalan valitseman sukupuun kautta.
Matt. 1:1: -
"Jeesuksen Kristuksen, Daavidin pojan, -
Aabrahamin pojan, syntykirja."
Termeistä Daavidin poika ja Aabrahamin poika -
näkyy lupaus ja usko.
Daavidin kanssa Jumala oli tehnyt liiton valtakunnasta.
Aabraham taas oli uskon mies.
Matt. 1:2: "Aabrahamille syntyi Iisak, Iisakille syntyi Jaakob, -
Jaakobille syntyi Juuda ja tämän veljet..."
Sitten seurataan Juudan jälkeläisiä, ei hänen veljiensä lapsia.
Messiashan syntyy Juudan sukupuusta.
Se näkyy 1. Moos. 49:10:stä.
Matt. 1:3: "Juudalle syntyi Faares..."
Faares on Ruutin kirjassa mainittu Peres.
"Juudalle syntyi Faares ja Sera..." He olivat kaksoisveljet.
Peres tunki esiin ensimmäisenä, koska hän halusi esikoisoikeuden.
Faares (Peres) ja Sera syntyivät Taamarista.
Taamar sovelsi Ruutin tavoin Jumalan Sanaa elämäänsä.
Hän halusi noudattaa Jumalan käskyjä.
Siksi tapahtui jotain epätavallista: -
Sukuluetteloon kirjattiin naisen nimi.
Matt. 1:3: "Juudalle syntyi Faares ja Sera Taamarista, -
Faareelle syntyi Esrom, Esromille syntyi Aram; -
Aramille syntyi Aminadab, Aminadabille syntyi Nahasson, -
Nahassonille syntyi Salmon; Salmonille syntyi Booas..."
Booaan äiti oli Raahab.
Kyseessä oli Jerikon Raahab.
Raahabkaan ei ollut juutalainen.
Hän oli Jerikossa asuva kanaanilainen, -
mutta hän oli Jumalaa pelkääväinen.
Hän oli kuullut juutalaisten lähdöstä Egyptistä, -
Punaisenmeren tapahtumista ja siitä, -
että juutalaiset olivat surmanneet kaksi suurta amorilaisten kuningasta.
Hän reagoi kuulemaansa eri tavoin kuin muut jerikolaiset.
Nämäkin olivat kuulleet ja pelästyivät.
Pelko halvaannutti heidät mutta ohjasi Raahabin kuuliaisuuteen.
Kuuliaisuutensa vuoksi -
Raahab ei saanut pelkästään liittyä Jumalan liiton kansaan, -
vaan hänestä myös tuli Booaan äiti.
Matt. 1:5 "Booaalle syntyi Oobed Ruutista..."
Meillä ei ole aikaa käydä läpi koko sukuluetteloa.
Mutta Messiaan sukuluettelosta erottuu kaksi seikkaa.
Ensinnäkin siinä on myös naisten nimiä.
He olivat Taamar, Raahab ja Ruut.
Myöhemmin mainitaan neljäskin nainen, -
kuningas Daavidin äiti Batseba.
Messias Jeshuan sukuluettelossa mainitaan siis yhteensä neljä naista.
Luku neljä viittaa maailmanlaajuisuuteen.
Tässä puhutaan Messiaasta, joka on Lunastaja.
Lunastuksesta kertovan Ruutin kirjan ja Messiaan sukuluettelon välillä -
on yhteys, joka osoittaa, että Messias on Lunastaja.
Luku neljä viittaa maailmanlaajuisuuteen.
Siksi mainitaan neljä naista. Myös naiset liittyvät lunastukseen.
Näemme Sanasta voimallisen asian: -
Jumala tekee uskollisesti sen, mitä on luvannutkin, -
siten, kuin on luvannut, suunnitelmansa kautta.
Oletko sinä kiinnostunut Jumalan suunnitelmasta?
Monen ymmärrys Jumalasta, uskosta, ilosanomasta ja uudesta liitosta -
ei sovi Jumalan Sanan kokonaisilmoitukseen.
Monet haluavat Jumalan omaan suunnitelmaansa -
ja järjestykseensä.
Mutta Jumala ei tee niin.
Jumalalla on elämääsi varten jotain yllättävää, -
jota et ole osannut odottaa.
Jumala haluaa saada aikaan muutoksen.
Ruutin kirjan alussa odotetaan -
että Orpa ja Ruut palaisivat oman sukunsa luo.
Nämä Mooabissa syntyneet myös kuolisivat siellä.
Orpa toimi näin, Ruut ei.
Kun Ruut sai kuulla Israelin Jumalasta, -
hän tahtoi tulla tämän omaksi.
"Hän on minun Jumalani, ja juutalaiset ovat minun kansani."
Hän jätti kaiken ja lähti tuntemattomaan maahan -
kuten Aabraham.
Ruut ei lähtenyt itsekkäistä syistä.
Hän ei lähtenyt löytääkseen miehen -
vaan rakkaudesta anoppiaan kohtaan.
Anoppi oli vanhempi nainen, joka lähti Israeliin luultavasti kuolemaan.
Mutta tilanne muuttui.
Ruut oli kuuliainen Jumalan suunnitelmalle ja Sanalle.
Vanha Noomi esteli Ruutia lähtemästä.
Mutta tapahtuneen lunastuksen kautta -
Noomi innostui elämästä uudelleen.
Lopun elämäänsä -
Noomi kasvatti Oobedia.
Hän valmensi Oobedia ja todisti tälle Jumalan uskollisuudesta.
Kun Noomi teki niin, -
perintö Jumalan uskollisuudesta ja kuuliaisuuden merkityksestä -
siirtyi tuleville sukupolville.
Älä aliarvioi, miten sinunkin elämäsi voi vaikuttaa toisiin.
Meidät on kutsuttu -
vaikuttamaan ihmisissä halua tutustua Jumalan Sanaan -
ja hänen suunnitelmiinsa.
Kutsumme ihmisiä jättämään omat käsityksensä -
ja vastaanottamaan Jumalan ilmestystä -
ja Sanan totuutta.
Tehdessämme niin tapahtuu muutos, jota emme pysty ennakoimaan.
Kun elät tässä maailmassa kuuliaisena, -
suhteesi elävään Jumalaan syvenee.
Opit ottamaan häneltä vastaan ilmestystä.
Saat toisenlaisia ja suurempia unelmia, kuin itselläsi oli.
Jumala muuttaa ihmisen. Se aikaansaa innostusta ja iloa, -
jotka Noomikin löysi vanhoilla päivillään.
Jumalan seurassa elämän loppupuolta ei tarvitse lähestyä -
surullisena ja epätoivoisena.
Lähestymme elämämme loppua innoissamme.
Haluamme elämämme loppuvuodet olla toisille siunaukseksi.
Haluamme olla mukana Jumalan tarkoitusperissä, -
olipa osuutemme sitten suuri tai pieni.
Silloin elämällämme on merkitystä -
ikuisuudesta nähtynä.
Monien ihmisen elämällä -
ei ole pysyvää vaikutusta. Kaikki kuolee heidän mukanaan.
Mutta meillä on eri kutsu ja toivo.
Voimme kuuliaisina elämällä kylvää Jumalan valtakunnan siemeniä.
Siemenet kasvavat ja tuottavat hedelmää -
niin tähän elämään kuin tulevaankin.
Elämällämme on ikuisia seurauksia.
Tekomme voivat vaikuttaa maailmassa ikuisesti.
Ajattelepa Booasia ja Ruutia.
Luuletko, että Booas katui sitä, että oli maksanut maasta ison summan -
Noomille ja Ruutille?
Luuletko, että hän katui toimiaan? Ei.
Kun vanhurskas Booas muisteli elämäänsä, -
hän piti tuota tapausta varmaan kaikkein tärkeimpänä.
Hänellä oli osuutensa Messiaan syntymisessä tähän maailmaan -
ja niissä ihmeellisissä teoissa, joita Messias on tehnyt ja tekee.
Ei ole merkityksellisempää kuin olla mukana Jumalan suunnitelmassa.
Eniten iloa tuo tietoisuus siitä, että on saanut olla Jumalan käytössä.
Jumala on kutsunut sinutkin alamaiseksi itselleen.
Suurimmaksi suruksemme jää, jos emme ole olleet hänelle alamaisia.
Nähdään seuraavalla kerralla.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen